রোহিঙ্গা সমস্যায় আওয়ামী সরকার কিছু করতে ব্যর্থ হচ্ছে ॥ রিজভী || জাতীয় || জনকন্ঠ
জাতীয় ॥ ফেব্রুয়ারী ১৬, ২০১৯ ॥ প্রিন্ট
অনলাইন ডেস্ক ॥ আজ শনিবার নয়াপল্টন বিএনপির কেন্দ্রীয় কার্যালয়ে এক সংবাদ সম্মেলনে বিএনপির সিনিয়র যুগ্ম মহাসচিব রুহুল কবির রিজভী বলেন, ‘আরাকান রাজ্যের ১০ লাখের বেশি রোহিঙ্গা অধিবাসীকে বাংলাদেশে আসতে বাধ্য করেছে। এখন সেখানকার সংখ্যালঘু উপজাতিদেরও তাড়িয়ে দিচ্ছে বাংলাদেশে। এ নিয়ে আওয়ামী সরকার কিছু করতে চরমভাবে ব্যর্থ হচ্ছে। প্রতিবাদ দূরে থাক, বরং মিয়ানমারের বাংলাদেশবিরোধী নীতির পক্ষে অবস্থান নিয়েছেন শেখ হাসিনা।’
সারাবিশ্ব যখন রোহিঙ্গা সংকট সমাধানে মিয়ানমারকে চাপ দিচ্ছিলো সেসময় প্রধানমন্ত্রী মিয়ানমারের পক্ষ নিয়ে বক্তব্য দিয়েছিলেন বলেও দাবি করেন রিজভী। তিনি বলেন, ‘বাংলাদেশের ভূখণ্ডকে মিয়ানমার তাদের অংশ করে নিতে চাইবে আর আমরা কিছুই করবো না! শুধু রাষ্ট্রদূতকে ডেকে নিয়ে প্রতিবাদ করলেই সব শেষ হয়ে যায় না। এটি বাংলাদেশের স্বাধীনতা-সার্বভৌমত্বের ওপর সরাসরি আঘাত। বিষয়টি আন্তর্জাতিক অঙ্গনে জোরালোভাবে উপস্থাপন করা হয়নি। তারা একবার না কয়েকবার একই ঘটনা ঘটিয়ে চলেছে।’
বাংলাদেশের সীমান্ত জেলা ঠাকুরগাঁওয়ের হরিপুর উপজেলায় কী চলছে প্রশ্ন রেখে রিজভী বলেন, ‘সেখানে বিজিবির গুলিতে নিহতদের পরিবারে যখন শোকের মাতম চলছে, তখন নিহতদের নামে আবার মামলা দেওয়া হয়েছে। ২৭২ জনের বিরুদ্ধে দুটি মামলা করেছে বিজিবি। একটি মামলার এজাহারে বিজিবি’র গুলিতে নিহত শিক্ষক নবাব আলী ও কৃষক সাদেক আলীর নামও রয়েছে। ভয়ে আতঙ্কে এখন পুরুষশূন্য হয়ে পড়েছে এলাকা। বিজিবির কাজ সীমান্ত পাহারা দেওয়া। কিন্তু তারা সীমান্ত পাহারা না দিয়ে বিএসএফ-এর মতোই বাংলাদেশিদের হত্যা করছে। প্রায়দিনই বিএসএফ বাংলাদেশিদের গুলি করে হত্যা করছে, অথচ বিজিবি এ বিষয়ে নির্বিকার।
মাদারীপুর জেলা ছাত্রলীগের সহ-সভাপতির ঝুলন্ত লাশ উদ্ধার
মুক্তিযোদ্ধা ফারুক হত্যা ॥ প্রাক্তন এমপি রানার জামিন স্থগিত
শেওড়াপাড়ায় বাসের ধাক্কায় মোটরসাইকেল আরোহী নিহত
বিভ্রান্তিকর ও বিতর্কিত মন্তব্য আশেক আহমেদকে আটক
যুদ্ধাপরাধ ॥ গাইবান্ধার নয়জনের বিরুদ্ধে চূড়ান্ত প্রতিবেদন
রানী মুখার্জির দেবরের আত্মহত্যার চেষ্টা !
প্রকাশ্যে চুমু খেলেন দুই নায়িকা !
রকেট হামলার বিস্ফোরণে ঘুম ভাঙল ইসরায়েলিদের
১০৪ বছরের বৃদ্ধা নিজের ইচ্ছা পূরণে গ্রেফতার !
পম্পেও’র বক্তব্যের বিরুদ্ধে ইরানের তীব্র প্রতিক্রিয়া